open-index/open-wikipedia-markdown huggingface dataset:
சர்பானி பாசு

**சர்பானி பாசு** *(Sarbani Basu)* ஓர் இந்திய வானியற்பியலாளரும் யேல் பல்கலைக்கழகப் பேராசிரியரும் ஆவார்.  இவர் பல்கலைக்கழகங்களின் வானியல் ஆராய்ச்சிக் கழகக் குழும இயக்குநர்களில் ஒருவராவார். இவர் அமெரிக்க அறிவியல் மேம்பாட்டுக் கழக ஆய்வுறுப்பினர் ஆவார்.

## கல்வி
பாசு 1986 இல் சென்னை பல்கலைக்கழகத்தில் தன் இளவல் பட்டம் பெற்றுள்ளார்.  இவர் தன் பட்டமேற் படிப்பை பூனே சாவித்திரிபாய் பூலே பல்கலைக்கழகத்திலும் மும்பை பல்கலைக்கழகத்திலும் முடித்துள்ளார். இவர் முனைவர் பட்டத்தை 1993 இல் பெற்றுள்ளார்.

## ஆராய்ச்சி

இவர் ஆர்கசு பல்கலைக்கழகத்தில் சேரும் முன் இலண்டன் அரசி மேரி பல்கலைக்கழகத்தில் 1993 இல் முதுமுனைவர் ஆய்வாளராகச் சேர்ந்துள்ளார். இவர் 1996 இல் இந்திய வானியல் கழகத்தின் எம். கே. வைணு பாப்பு பொற்பதக்கத்தைப் பெற்றார்.  இவர் 1997 இல் பிரின்சுடன் பல்கலைக்கழகத்தில் உயராய்வு நிறுவன உறுப்பினராகச் சேர்ந்தார்.  இவர் 2000 இல் யேல் பல்கலைக்கழகத்தில் உதவிப் பேராசிரியராகச் சேர்ந்து 2005 இல் பேராசிரியர் ஆனார். இவர்  2002 இல் கெல்மன் குடும்ப்ப் புல உறுப்பினர் ஆய்வுநல்கையை வென்றார்.  இவர் சூரியக் கட்டமைப்பிலும் இயங்கியலிலும் ஆர்வம் கொண்டவர். இதற்கு இவர் உடுக்கண அலைவுகளைப் பயன்படுத்துகிறார். சூரிய நடுக்கத் தலைக்கீழாக்கங்களைக் கண்காணித்து சூரியனுக்குள் நிகழும் செயல்முறைகளைத் தீர்மானிக்கிறார். இவர் ஒரு நூலில் சூரிய நடுக்கவியல் எனும் இயலை எழுதியுள்ளர். பாசு 200 அளவுக்கும் மேற்பட்ட சம வல்லுனர் மீள்பார்வையிட்ட ஆய்வுக் கட்டுரைகளை அறிவியல் ஆய்விதழ்களில் வெளியிட்டுள்ளார். இவரது உயர் சான்று சுட்டெண் 82 ஆகும்.

பாசு 2015 இல் அமெரிக்க அறிவியல் மேம்பாட்டுக் கழக ஆய்வுறுப்பினராகத் தேர்வனார்.  இவர் 2017 இல் வில்லியம் சாளினுடன் இணைந்து  *" வான் நடுக்கத் தரவு பகுப்பய்வு அடிப்படைகளும் நுட்பங்களும்"* எனும் கட்டுரையை வெளியிட்டார். இவர் அமெரிக்க வானியல் கழகத்தின் ஜார்ஜ் எல்லேரி ஏல் பரிசைச் சூரிய அகக் கட்டமைப்பு ஆய்வுப் பங்களிப்புகளுக்காக 2018 இல் பெற்றார்.  இவர் வர்ஜீனியாவில் நடந்த மூன்றாண்டுக்கு ஒருமுறை புவி-சூரியன் மாநாட்டின் விருதைப் பெற்றுள்ளார்.  இவர் பள்ளிகளுக்குச் சென்று தன் ஆராய்ச்சியைப் பற்றி இளைஞரோடு விவாதிக்கிறார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய வானியற்பியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
பகுப்பு:இந்தியப் பெண் அறிவியலாளர்கள்
பகுப்பு:தமிழகப் பெண் அறிவியலாளர்கள்
ஒஸ்கார் சலெமர்

**ஒஸ்கார் சலெமர்** **Oskar Schlemmer** (பிறப்பு 4 செப்டம்பர் 1888 -  இறப்பு 13 ஏப்ரல் 1943) என்பவர் ஒரு புகழ்பெற்ற ஜெர்மானிய ஓவியர், சிற்பி, வடிவமைப்பாளர் மற்றும் பாஹாஸ் பள்ளியில் நடனப் பயிற்சியாளர். 1923 ஆம் ஆண்டில் பாஹாஸ் பயிற்சி பள்ளியில் சிற்ப வடிவமைப்பில் மாஸ்டராக வேலை செய்தார். அப்போது தான் தனது புகழ்பெற்ற படைப்பான டிரியாடிசஸ் பாலட் என்பதை உருவாக்கினார். இதில் தற்கால புகழ்பெற்ற நடிகர்களை வடிவியல் சார்ந்த குறியீடுகளை கொண்டதாக அவர்களின் உடலமைப்பை உருவாக்கியிருப்பார். இதை அவர் "வடிவம் மற்றும் நிறத்தின் தொகுப்பு" என்றழைத்தார்.

## மேற்கோள்கள்

பகுப்பு:1888 பிறப்புகள்
பகுப்பு:1943 இறப்புகள்
பகுப்பு:சிற்பக் கலைஞர்கள்
கருங்கழுத்துப் பாறு

**இந்திய கழுகு** (*சிப்சு இண்டிகசு*) என்பது இந்தியா, பாக்கித்தான் மற்றும் நேபாளத்தை பூர்வீகமாகக் கொண்ட ஒரு பழைய உலக கழுகு ஆகும். 2002ஆம் ஆண்டு முதல் பன்னாட்டு இயற்கைப் பாதுகாப்பு சங்கத்தின் செம்பட்டியலில் இது மிகவும் ஆபத்துக்கு உள்ளானதாக பறவையாக பட்டியலிடப்பட்டுள்ளது. ஏனெனில் இதனுடைய எண்ணிக்கை அதிகமாக குறைந்துள்ளது. இந்திய கழுகுகள் டைக்ளோஃபீனாக் நச்சினால் ஏற்படும் சிறுநீரக செயலிழப்பு காரணமாக பெரும் அழிவுக்கு ஆளாகியுள்ளது. இந்த இனப் பறவைகளானது முதன்மையாக மத்திய மற்றும் தீபகற்ப இந்தியாவின் மலைப்பகுதிகளில் காணப்படுகிறது. வடக்குப் பகுதியில் இருந்த ஒரு பறவை இனமானது (மெலிந்த அலகு கழுகு) இந்தப் பறவையின் ஒரு துணையினமாக கருதப்பட்டு வந்தது. இவை இரண்டும் சேர்த்து **நீண்ட அலகு கழுகு** (long-billed vulture) என்று அழைக்கப்பட்டு வந்த நிலையில், தற்போது இவை இரண்டும் வெவ்வேறு சிற்றினங்களாக கருதப்படுகின்றன.

## விளக்கம்
இந்திய கழுகு நடுத்தர அளவில் பருமனானது. இதன் உடல் மற்றும் மறைவான இறகுகள் வெளிர் நிறத்திலும், பறக்கும் இறகுகள் இருண்ட நிறத்துலும் காணப்படும். இதன் இறக்கைகள் அகலமாகவும், வால் இறகுகள் குறுகியதாகவும் இருக்கும். இதன் தலை மற்றும் கழுத்துப் பகுதி இறகுகளற்று காணப்படும். அலகு மிகவும் நீளமானது. இது 81 முதல் 103 செ.மீ. (32–41 அங்குலம்) நீளம் வரை வளரக்கூடியது. இதனுடைய இறக்கை நீட்டம் 1.96 முதல் 2.38 மீ. (6.4–7.8 அடி) நீளமுடையது. பாலின வேறுபாடு காணப்படும். ஆண்களை விட பெண் பறவைகள் பெரியவை.

இதன் எடை 5.5 முதல் 6.3 கிலோ (12–14 பவுண்ட்) வரை இருக்கும். இது யூரேசியன் கிரிபோனை விட சிறியது. இது பூரேசியன் கிரிபானைவிட குறைந்த  உடல் பருமன் மற்றும் இறக்கை மறைப்புகளால் வேறுபடுகிறது. கிரிப்பான்களால் காட்டப்படும் வெண்மையான இடைநிலை மறைவான பட்டியும் இதில் இல்லை.

## மேற்கோள்கள்

## வெளி இணைப்புகள்

* Conserving Asia's critically endangered vultures
* Vulture Territory Facts and Characteristics: Long Billed Griffon 
* "Saving Asia's Vultures from Extinction" Consortium
* Conservation of Vultures in Konkan region

பகுப்பு:இந்தியப் பறவைகள்
பகுப்பு:நேபாளப் பறவைகள்
பகுப்பு:பாக்கித்தானியப் பறவைகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பகுப்பு:ஆசியக் கொன்றுண்ணிப் பறவைகள்
ஜென்னி கிரீன்

**ஜென்னி கிரீன்** *(Jenny Greene)* (பிறப்பு: அக்தோபர் 9, 1978) ஓர் அமெரிக்க வானியற்பியலாளரும் பிரின்சுடன் பல்கலைக்கழகப் பேராசிரியரும் ஆவார்.  இவர் தனது மீப்பொருண்மைக் கருந்துளைகளுக்கும் அவை அமைந்த பால்வெளிகளின் ஆய்வுக்கும் பெயர்பெற்றவர்.

கிரீன் 2000 இல் வானியலிலும் இயற்பியலிலும் யேல் பல்கலைக்கழகத்தில் இருந்து இளம் அறிவியல் பட்டம் பெற்றார். பிறகு இவர் வானியலில் முனைவர் பட்ட ஆய்வுக்கு ஆர்வார்டு பல்கலைக்கழகத்தில் சேர்ந்தார். இவரது முனைவர் பட்ட ஆய்வுரை *கருந்துளைகளின் வளர்ச்சி: முற்பாழ்மை வித்துகளில் இருந்து களச் சூழலாக்கம் வரை (The Growth of Black Holes: From Primordial Seeds to Local Demographics)* என்பதாகும். பிரின்சுடனில் முதுமுனைவர் ஆய்வுநல்கை பெற்றதும், ஆசுட்டினில் உள்ள யூ டியில் (UT Austin) ஓராண்டு வானியல் உதவிப் பேராசிரியராக இருந்தர். பீனர் 2011 இல் இருந்து வானியற்பியல் உதவிப் பேரசிரியராகப் பிரின்சுடனில் இருந்துவருகிறார்.

இவரது ஆராய்ச்சி ஆர்வங்கள் கருந்துளைகளின் பொருண்மைகளை அளத்தல், மீப்பொருண்மைக் கருந்துளைகளுக்கும் தன் பால்வெளிகளூக்கும் உள்ள உறவு, பால்வெளிக் கருக்களின் விண்மீன், வளிம இயங்கியல், பால்வெளிக் கொத்துகளின் ஒளிவிரவல் ஆகியன் அடங்கும்.

இவர் பிரின்சுடன் பல்கலைக்கழகத்தின் சிறைக் க்ல்விபயிற்ரல் குழுவின் தலைமையேற்றுவருகிறார்.

## தகைமைகளும் விருதுகளும்
*  ஆல்பிரெடு பி. சுலோவான் ஆய்வுநல்கை (2011)
*  போக் பரிசு, ஆர்வார்டு பல்கலைக்கழக வானியல் துறை (2009)
* வானியலுக்கான ஆன்னி ஜம்ப் கெனான் விருது, AAS (2008)
* கார்னிகி பிரின்சுடன் ஆய்வுநல்கை (2006–2010)
* அபுள் ஆய்வுநல்கை (2006–2009)
* NSF பட்ட மாணவர் ஆராய்ச்சி நல்கை (2001–2003)
* கல்விபயிற்றல் தகைமைச் சான்றிதழ் (2002–2003)
* சம்மா கம் இலவுதே,  யேல் பல்கலைக்கழகம் (2000)
* வானியலுக்கான ஜார்ஜ் பெக்வித் பரிசு, ,  யேல் பல்கலைக்கழகம (2000)
* பை பீட்டா கப்பா கழகம் (2000)

## மேற்கோள்கள்

## வெளி இணைப்புகள்
* Prison Teaching Initiative 

பகுப்பு:பெண் வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியற்பியலாளர்கள்
பகுப்பு:1978 பிறப்புகள்
பகுப்பு:வாழும் மக்கள்
பகுப்பு:அமெரிக்க வானியற்பியலாளர்கள்
பகுப்பு:யேல் பல்கலைக்கழக முன்னாள் மாணவர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
அக்சாயிட்டு

**அக்சாயிட்டு** *(Aksaite)* என்பது (MgB6O7(OH)6]·2H2O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமம் கசக்கித்தான் நாட்டில் கிடைக்கிறது. 

பன்னாட்டு கனிமவியல் சங்கம் அக்சாயிட்டு கனிமத்தை Aks என்ற குறியீட்டால் அடையாளப்படுத்துகிறது.

## வரலாறும் பெயர்க்காரணமும்
அக்சாய் என்ற இடத்தில் கண்டறியப்பட்டதால் இக்கனிமத்திற்கு அக்சாயிட்டு என்ற பெயர் சூட்டப்பட்டது.
1963 ஆம் ஆண்டு மேற்கு கசக்கித்தான் நாட்டிலுள்ள அக்-சாய் என்ற சமவெளியில் இக்கனிமம் கண்டறியப்பட்டது.

## மேற்கோள்கள்

பகுப்பு:கனிமங்கள்
பகுப்பு:மக்னீசியக் கனிமங்கள்
பகுப்பு:நெசோபோரேட்டுகள்
அஜய் மணிக்ராவ் கான்வில்கர்

**அஜய் மணிக்ராவ் கான்வில்கர்** (  Ajay Manikrao Khanwilkar 30, சூலை 1957) என்பவர் இந்திய உச்சமன்ற நீதிபதி ஆவார். 2016 மே மாதம் 13 முதல் இப்பதவியை வகித்து வருகிறார்.

மும்பை கீழமை நீதி மன்றங்களிலும் உயர்நீதிமன்றத்திலும் வழக்குரைஞராகப் பணியாற்றினார். 1982 பிப்பிரவரி 10 இல் முதன் முதலாக  வழக்குரைஞராகப் பதிவு செய்து கொண்டார். குடிமையியல், குற்றவியல், அரசியல் சட்ட சம்பந்தமான வழக்குகளில் தம் பணிகளை ஆற்றினார்.

மும்பை உயர்நீதி மன்றத்தில் 2002 எப்பிரல் 8 இல் நிலையான நீதிபதி ஆனார். பிறகு 2013 ஏப்பிரல் 4இல் இமாச்சல பிரதேச உயர்நிதிமன்ற முதன்மை  நீதிபதியாகவும் 2013 நவம்பர் 24 இல் மத்தியப் பிரதேச உயர்நீதிமன்ற முதன்மை நீதிபதியாகவும் ஆனார்.

## மேற்கோள்

பகுப்பு:இந்திய உச்ச நீதிமன்ற நீதிபதிகள்
பகுப்பு:1957 பிறப்புகள்
கூகுள் பே

**கூகுள் பே** (*Google Pay*) என்பது கூகுள் நிறுவனம் உருவாக்கிய ஒரு எண்ணிமப் பணப்பை ஆகும்.  செல்லிடத் தொலைபேசி, ஆண்ட்ராய்டு, கைக் கணினி போன்ற கருவிகளின்  வலைத்தளம் வழியாக பணம் செலுத்தவும் மற்றும் பொருட்களை வாங்குவதற்கும் இது பயன்படுகிறது. சனவரி 8,2018 இல் கூகுள் நிறுவனம் அதனுடைய பழைய பணம் செலுத்தும் முறைகளான *ஆண்ட்ராய் பே மற்றும் கூகுள் வாலட்*  போன்றவற்றை ஒருங்கிணைத்து கூகுள் பே என அறிவித்தது. ஆண்ட்ராய்டு பே என்பது கூகுள் பே என பெயர் மாற்றம் செய்யப்பட்டது. மேலும் இது கூகிள் குரோமினுடைய தானாகவே நிரப்பிக் கொள்லும் வசதியையும் கொண்டுள்ளது.இந்தச் செயலியில் ஆண்ட்ராய்டு பே மற்றும் கூகுள் வாலட் போன்ற செயலிகளிலிருந்து பணம் செலுத்தும் மற்றும் பணம் பெறுவதற்கு வேண்டுதல் அனுப்புதல் ஆகிய வசதிகளும் இதில் உள்ளது.

## பயன்படுத்தும் நாடுகள்

## மேற்கோள்கள்

## வெளியிணைப்புகள்
* அதிகாரப்பூர்வ வலைத்தளம்

பகுப்பு:கூகுள் மென்பொருள்
பகுப்பு:கூகுள்
பகுப்பு:செயலிகள்
குன்னம், பெரம்பலூர் மாவட்டம்

**குன்னம்** (*Kunnam*) என்ற ஊர் தமிழ்நாட்டின் பெரம்பலூர் மாவட்டத்தில் உள்ள வேப்பூர் வட்டாரத்தில் அமைந்துள்ளது. இவ்வூர் குன்னம் சட்டமன்றத் தொகுதிக்கும், சிதம்பரம் மக்களவைத் தொகுதிக்கும் உட்பட்டதாகும். தஞ்சாவூர் முதல் ஆத்தூரை இணைக்கும் தேசிய நெடுஞ்சாலை எண் 136-இல் அமைந்திருக்கும் இவ்வூரில் இவ்வட்டார தாலுகா அலுவலகம் அமைந்துள்ளது. குன்னம் முந்தைய திருச்சிராப்பள்ளி மாவட்டத்தில் ஒரு பகுதியாக இருந்தது.

## போக்குரவரத்து

### பேருந்து போக்குவத்து
தஞ்சாவூர், அரியலூர், பெரம்பலூர், ஜெயங்கொண்டம், ஆத்தூர், திருச்சி பகுதிகளுக்கு எல்லா நேரமும் பேருந்து வசதி உண்டு.

### தொடருந்து
அரியலூர் தொடருந்து நிலையம் மிக அருகாமையில் உள்ள தொடருந்து நிலையம் ஆகும் (12 கிலோமீட்டர் தொலைவு).

பகுப்பு:பெரம்பலூர் மாவட்டத்திலுள்ள கிராமங்கள்
வாசிலிகி கலோகரா

**வாசிலிகி கலோகரா** *(Vassiliki Kalogera)* ஒரு கிரேக்க வானியற்பியலாளர் ஆவார்.  இவர் வடமேற்கு பலகலைக்கழகத்தின் பேராசிரியர் ஆவார்.  இவர் வானியற்பியல் பலதுறைத் தேட்ட, ஆராய்ச்சி மைய (சீரா- CIERA) இயக்குநர் ஆவார்.  இவர் 2015 இல் ஈர்ப்பு அலைகளை நோக்கிய லிகோ (LIGO ) கூட்டமைப்பின் உறுப்பினர் ஆவார்.

இவர் ஈர்ப்பு அலைகள், செறிந்த இரும வான்பொருள்கள் X-கதிர்கள் உமிழ்வு, நொதுமி இரும விண்மீன்களின் இணைவு ஆகிய ஆய்வுகளில் முன்னணிக் கோட்பாட்டாளர் ஆவார்.

## இளமையும் கல்வியும்
இவர் 1992 இல் தெசலோனிகி பல்கலைக்கழகத்தில் இயற்பியலில் இளவல் பட்டம் பெற்றார். இவர் உர்பானா சாம்பைனில் உள்ள இல்லினாயிசு பல்கலைக்கழக பட்டமேற்படிப்புப் பள்ளியில் சேர்ந்து 1997 இல் வானியலில் முனைவர் பட்டம் பெற்றார். 
இவர் ஆர்வார்டு சுமித்சோனிய வானியற்பியல் மையத்தில் CfA முதுமுனைவர் ஆய்வாளராகச் சேர்ந்தார்; இவர் 2000 இல் கிளே ஆய்வுநல்கையையும் பெற்றார். இவர் 2001 இல் வடமேற்கு பல்கலைக்கழக இயற்பியல், வானியல் துறையில் புல உறுப்பினராகச் சேர்ந்தார்.

## தகைமைகளும் விருதுகளும்

இவர் 2002 இல்  அமெரிக்க வானியல் கழகத்தின் ஆன்னி ஜம்ப் கெனான் வானியல் விருது வழங்கப்பட்டது. இது முதுமுனைவர் ஆய்வில் தன்னிகரற்ற சாதனை படைத்த பெண்களுக்கு வழங்கப்படுகிறது.

இவர் 2008 இல் இவரது செறிந்த இரும வான்பொருள்களின் படிமர்ச்சியும் அறுதி முடிவும் சார்ந்த ஆய்வுக்காக அமெரிக்க இயற்பியல் கழகத்தின் மரியா கோயப்பர்ட் மேயர் விருது வழங்கப்பட்டது.

இவருக்கு 2016 இல் செறிந்த இரும வான்பொருள்கள் உமிழும் மின்காந்த, ஈர்ப்பு அலைக் கதிர்வீச்சுகளின் ஆய்வுப் பங்களிப்புகளுக்காக அமெரிக்க இயற்பியல் கழகத்தின் ஏன்சு பெத்தே பரிசு வழங்கப்பட்டது.

இவர் 2018இல் இவரது வானியற்பியல் அமைப்புகளாகிய கருந்த்ளை, நொதுமி விண்மீன்கள், வெண்குறுமீன்கள் ஆய்வுக்காக வானியற்பியலுக்கான தான்னீ கைன்மன் பரிசு வழங்கப்பட்டது.

கலோகரா பெரும்பொது அளக்கைத் தொலைநோக்கி குழுமத்தில் பணிபுரிகிறார்.
இவர் 2018 மே மாதம் அமெரிக்கத் தேசிய அறிவியல் கலவிக்கழகத்துக்குத் தேர்வானார்.

## ஆய்வும் பணியும்

இவர் வடமேற்கு பல்கலைக்கழகத்தின் இயற்பியல், வானியல் துறையில் ஈ. ஓ. ஏவன் கட்டில் பேராசிரியராக உள்ளார். இவர் வானியற்பியல் பல்துறை தேட்டம், ஆராய்ச்சி மையத்தின் (CIERA) இயக்குநராகப் பணிபுரிகிறார்.  இவரது அண்மைய ஆராய்ச்சி  கோட்பாட்டு வானியற்பியலில் லிகோ கண்டுபிடிக்கும் ஈர்ப்பு அலைகள்,  X-கதிர் இரும விண்மீன்களின் படிம உருவாக்கம், பெரும்பொது அளக்கைத் தொலைநோக்கி, மீவிண்மீன் வெடிப்புகளின் முன்வாயில்களை முற்கணித்தல் ஆகிய ஆய்வுகளில் ஈடுபடுகிறார்.

## மேற்கோள்கள்

பகுப்பு:கிரேக்கப் பெண் அறிவியலாளர்கள்
பகுப்பு:கிரேக்கப் பெண் வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:அமெரிக்க வானியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
பகுப்பு:வாழும் மக்கள்
பகுப்பு:1975 பிறப்புகள்
மேற்கு திமோர்

**மேற்கு திமோர்** (**West Timor**) () இந்தோனேசியாவின் மேற்கு பகுதியில் சுந்தா சிறு தீவுகள் கூட்டத்தில் அமைந்த நூசா தென்கரா மாகாணத்தில் அமைந்த திமோர் தீவின் மேற்கு பகுதியாகும்.  திமோர் தீவின் கிழக்குப் பகுதியான கிழக்கு திமோர், இந்தோனேசியாவிலிருந்து தனியாக பிரிந்து தனிநாடானது.  மேற்கு திமோரின் தலைநகரமான **குபாங்** துறைமுக நகரத்தின் மக்கள்தொகை 4,00,000 மேல் ஆகும். . 1949 முதல் 1975 முடிய மேற்கு திமோரை இந்தோனேசியன் திமோர் எனப்பட்டது.

கிழக்கு திமோருக்கு சொந்தமான பாண்ட் மகாஸ்ஸார் மாவட்டம் இந்தோனேசியாவின் மேற்கு திமோரில் உள்ளது.

16,264 சதுர கிலோ மீட்டர் பரப்பளவு கொண்ட மேற்கு திமோர், கடல் மட்டட்திலிருந்து 2457 மீட்டர் உயரத்த்தில் முடீஸ் மலைச்சிகரம் மற்றும் 1600 மீட்டர் உயரத்தில் அமைந்த லக்கன் மலைச்சிகரம் உள்ளது.

மேற்கு திமோர் தீவின் முக்கிய மொழிகள் *தவான்* , *மரே*  மற்றும் *டெத்துன்*  ஆகும். 

கிழக்கு திமோர் தனி நாடு கோரி நடந்த கிளர்ச்சிகளில் பாதிக்கப்பட்டவர்கள் , 1998-2002 காலகட்டங்களில் மேற்கு திமோரை புகழிடமாக கொண்டனர்.

## வரலாறு

கிபி 1520 முதல் இந்தோனேசியாவின் திமோர் உள்ளிட்ட தீவுகளில் நெதர்லாந்து நாட்டினர் வணிக நிறுவனங்களை நிறுவினர். 1640ல் டச்சுக் கிழக்கிந்தியக் கம்பனியினர் திமோர் தீவில் இருந்த போர்த்துகேய வணிகர்களை வெளியேற்றி விட்டு  தங்கள் மேலான்மையை நிலைநாட்டினர். கிபி 1799ல் டச்சுக் கிழக்கிந்தியக் கம்பனி கலக்கப்பட்டது. எனவே திமோர் தீவின் நிர்வாகம் இடாச்சுப் பேரரசின் நேரடிக் கட்டுப்பாட்டில் சென்றது.

இறுதியாக மேற்கு திமோர் மற்றும் கிழக்கு திமோருக்கும் இருந்த எல்லைப்பிரச்சனை நெதர்லாந்து மற்றும் போர்த்துகல் நாடுகளுக்கு இடையே 1859 மற்றும் 1893 ஆண்டுகளில் ஏற்பட்ட உடன்படிக்கை மூலம், 1914ம் ஆண்டில் முடிவிற்கு வந்ததது. மேற்கு திமோர், டச்சு நாட்டு முகவரின் கட்டுப்பாட்டில் வந்தது.

இரண்டாம் உலகப் போரின் போது, 1942ம் ஆண்டின் துவக்கத்த்தில், ஜப்பான் படைகள் திமோர் தீவை கைப்பற்றியது. இந்தோனேசியாவின் விடுதலைக்குப் பின்னர்  மேற்கு திமோர், நூசா தென்கரா மாகாணத்தில் ஒரு பகுதியாக விளங்குகிறது. 

 

## புவியியல்
இந்தோனேசியாவின் சுந்தா சிறு தீவுகள் கூட்டத்தில் அமைந்த திமோர் தீவில், 16264.78 சதுர கிலோ மீட்டர் பரப்பளவு கொண்ட மேற்கு திமோர், கிழக்கு திமோர் நாட்டின் மேற்கில் உள்ளது. கிழக்கு திமோருக்கு சொந்தமான பாண்ட் மகாஸ்ஸார் மாவட்டம் இந்தோனேசியாவின் மேற்கு திமோரில் உள்ளது.  

### சமயங்கள்
மேற்கு திமோர் மக்களில் 56% உரோமன் கத்தோலிக்க சமயத்தையும், 35% சீர்திருத்தத் திருச்சபையையும் மற்றும் 8% இசுலாம் சமயத்தையும் பின்பற்றுகின்றனர்.  .

## பொருளாதாராம்
தீவுப் பகுதியான மேற்கு திமோரில் வேலை வாய்ப்பின்மை 2.39% ஆகவுள்ளது. .2012 கணக்கெடுப்பின்படி  30%  மக்கள் வறுமைக் கோட்டிற்கு கீழ் உள்ளனர்.  சோளம், நெல், காபி, பழத்தோட்டம், முக்கிய வேளாண் பயிர்க்ள் ஆகும். சங்தன மரம், தைல மரம், மூங்கில், தேக்கு, ரோஸ் வுட் போன்ற கட்டிடங்கள் மற்றும் தளவாடச் சாமன்களுக்கு பயன்படும் மரங்கள் வளர்க்கப்படுகிறது.

## இதனையும் காண்க
* திமோர்
* கிழக்கு திமோர்

## மேற்கோள்கள்


பகுப்பு:இந்தோனேசியாவின் புவியியல்
பகுப்பு:இந்தோனேசியாவின் தீவுகள்
பகுப்பு:இந்தியப் பெருங்கடலின் தீவுகள்
அராடைட்டு

**அராடைட்டு** *(Aradite)* என்பது BaCa6[(SiO4)(VO4)](VO4)2F என்ற மூலக்கூற்று வாய்ப்பாட்டால் விவரிக்கப்படும் மிகவும் அரிய ஒரு கனிமமாகும் .  அராடைட்டும் அதனுடைய பாசுபரசை ஒத்த அமைப்புக் கனிமமான  சாடோவைட்டும்  ஆட்ரூரிம் என்ற நிலவியல் தோற்றத்தினை உருவாக்கும் செயல்முறையில் , பரலவாசு எனப்படும் வெப்பவெளியுரு மாற்றத்தினால் உருவாகும் பாறை வகைகளில் காணப்படுகின்றன. இவ்விரண்டு கனிமங்களும் நாபிமுசாயிட்டு கனிமத்தின் கட்டமைப்பை ஒத்த கட்டமைப்பைப் பெற்றுள்ளன. இம்மூன்று கனிமங்களின் கட்டமைப்பும் ஏட்ரூரைட்டின் கட்டமைப்புடன் தொடர்பு கொண்டுள்ளன . பன்னாட்டு கனிமவியல் சங்கம் Ara என்ற குறியீட்டால் அராடைட்டை அடையாளப்படுத்துகிறது. 

## மேற்கோள்கள்

பகுப்பு:சிலிக்கேட்டு கனிமங்கள்
பகுப்பு:வனேடேட்டு கனிமங்கள்
பகுப்பு:கால்சியம் கனிமங்கள்
பகுப்பு:பேரியம் கனிமங்கள்
பகுப்பு:முக்கோணவமைப்புக் கனிமங்கள்
பகுப்பு:கனிமங்கள்
தண்டையார்பேட்டை வட்டம்

**தண்டையார்பேட்டை வட்டம்**, தமிழ்நாட்டின் சென்னை மாவட்டத்தின் 16 வருவாய் வட்டங்களில் ஒன்றாகும். வட சென்னையில் இவ்வட்டம், தண்டையார்பேட்டை வருவாய் கோட்டத்தில் அமைந்த 5 வட்டங்களில் ஒன்று. இவ்வட்டத்தின் வட்டாட்சியர் அலுவலகம் தண்டையார்பேட்டையில் இயங்குகிறது.
 
தண்டையார்பேட்டை வட்டம், பழைய **கோட்டை-தண்டையார்பேட்டை** வட்டத்தின் பகுதிகளைக் கொண்டு டிசம்பர், 2013  அன்று நிறுவப்பட்டது.  

இந்த வட்டம்  4 உள்வட்டங்களும், 11 வருவாய் கிராமங்களும் கொண்டது. 

## மேற்கோள்கள்


## வெளி இணைப்புகள்
*  சென்னை மாவட்ட அதிகாரப்பூர்வ இணையத்தளம்

பகுப்பு:சென்னை புவியியல் தொடர்பான குறுங்கட்டுரைகள்
பகுப்பு:சென்னை மாவட்ட வட்டங்கள்
2-புரோமோ-1-குளோரோபுரோப்பேன்

**2-புரோமோ-1-குளோரோபுரோப்பேன்** *(2-Bromo-1-chloropropane)* என்பது C3H6BrCl   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். எளிய ஆல்க்கைல் ஆலைடான இச்சேர்மம் ஒரு நாற்தொகுதி மையத்தைக் கொண்டுள்ளது. எளிய வண்ணப்படிவுப் பிரிகை முறைகளின் ஆடியெதிர் வேற்றுரு தீர்மானங்களை இறுதி செய்வதில் 2-புரோமோ-1-குளோரோபுரோப்பேன் பயன்படுத்தப்படுகிறது. 

## மேற்கோள்கள்

பகுப்பு:கரிம ஆலைடுகள்
பகுப்பு:புரோமோகுளோரோ ஆல்க்கேன்கள்
முக்குளோரோ அசிட்டைல் குளோரைடு

**முக்குளோரோ அசிட்டைல் குளோரைடு** *(Trichloroacetyl chloride)* என்பது C2Cl4O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை டிரைகுளோரோ அசிட்டைல் குளோரைடு என்ற பெயராலும் அழைக்கலாம். முக்குளோரோ அசிட்டிக் அமிலத்தினுடைய அசைல் குளோரைடு முக்குளோரோ அசிட்டைல் குளோரைடு என்று கருதப்படுகிறது. செயலூக்கப்பட்ட கல்கரி முன்னிலையில் குளோரினுடன் அசிட்டைல் குளோரைடு அல்லது அசிட்டால்டிகைடு சேர்த்து இச்சேர்மம் தயாரிக்கப்படுகிறது. தாவர பாதுகாப்பு சேர்மங்களிலும் மருந்துவகைப் பொருட்கள் தயாரிப்பிலும் முக்குளோரோ அசிட்டைல் குளோரைடு பயன்படுத்தப்படுகிறது. 

## மேற்கோள்கள்

பகுப்பு:கரிம ஆலைடுகள்
பகுப்பு:அசைல் குளோரைடுகள்
பெரம்பூர் வட்டம்

**பெரம்பூர் வட்டம்**, தமிழ்நாட்டின் சென்னை மாவட்டத்தின் 16 வருவாய் வட்டங்களில் ஒன்றாகும். தண்டையார்பேட்டை வருகோட்டத்தின் ஐந்து வருவாய் வட்டங்களில் ஒன்றாகும்.  இவ்வட்டத்தின் வட்டாட்சியர் அலுவலகம் பெரம்பூரில் இயங்குகிறது.
 
பெரம்பூர் வட்டம்  4 உள்வட்டங்களும், 8 வருவாய் கிராமங்களும் கொண்டது. 

## மேற்கோள்கள்


## வெளி இணைப்புகள்
*  சென்னை மாவட்ட அதிகாரப்பூர்வ இணையத்தளம்

பகுப்பு:சென்னை மாவட்ட வட்டங்கள்
பகுப்பு:சென்னை புவியியல் தொடர்பான குறுங்கட்டுரைகள்
திரேசி சுலாத்தியர்

**திரேசி சுலாத்தியர்** *(Tracy Slatyer)*  கோட்பாட்டு வானியலில் கவனம் குவிக்கும் ஒரு துகல் இயற்பியலாளர் ஆவார்.   இவர் 2014 இல் காம்மாக் கதிர்வழி பெர்மி குமிழிகலைக் கண்டுபிடித்தமைக்காக உரோசி பரிசைப் பெற்றார். இது நம் பால்வெளியில்ஈதுவரை எதிர்பார்க்காத பேரியல் கட்டமைப்பு ஆகும்.
இவரது ஆய்வு பால்வழி மையத்தில் அமைந்த கரும்பொருண்மம், காம்மாக் கதிர் உருத்தோற்றம் பற்ரிய விளக்கங்களின் தேட்டத்திலும் கவனம் குவிக்கிறது.

## இளமையும் கல்வியும்
இவர் ஆத்திரேலியா, காபெராவில் உள்ள நரபுந்தா கல்லூரியில் படித்தார். சுலாத்தியர் 2010 இல் ஆர்வார்டு பல்கலைக்கழகத்தில் தன் முனைவர் பட்டத்தைப் பெற்றார்.

## வாழ்க்கைப்பணியும் ஆராய்ச்சியும்
* 9/2010 - 7/201முறுப்பினர், உயர்நிலை ஆய்வு நிறுவனம் 
* உதவிப் பேராசிரியர், இயற்பியல் துறை, மசாசூசட் தொழில்நுட்ப நிறுவனம்

## தகைமைகளும் விருதுகளும்
* தவுகிளாசு பின்க்பெய்னருடனும் மெங்சூவுடனும் இணைந்து உரோசி பரிசு (2014)

## மேற்கோள்கள்

பகுப்பு:வாழும் மக்கள்
பகுப்பு:அமெரிக்க இயற்பியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:ஆத்திரேலிய இயற்பியலாளர்கள்
பகுப்பு:ஆத்திரேலியப் பெண் அறிவியலாளர்கள்
பகுப்பு:பெண் இயற்பியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
கேப்ரியைட்டு

**கேப்ரியைட்டு** *(Cabriite)*  என்பது Pd2SnCu என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். முதன்முதலில் இக்கனிமம் உருசியாவின் கிழக்கு சைபீரியாவில் கண்டறியப்பட்டது. 1934 ஆம் ஆண்டில் பிறந்த கனடிய கனிமவியலாளர் லூயிசு யே. கேப்ரி என்பவருடைய பெயர் இக்கனிமத்திற்கு சூட்டப்பட்டுள்ளது. 

## மேற்கோள்கள்

பகுப்பு:கனிமங்கள்
பகுப்பு:தாயகத் தனிமக் கனிமங்கள்
பகுப்பு:நேர்ச்சாய்சதுரக் கனிமங்கள்
அவோகேட்ரைட்டு

**அவோகேட்ரைட்டு** *(Avogadrite)*  என்பது (K,Cs)BF4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். பொட்டாசியம்-சீசியம் டெட்ராபுளோரோபோரேட்டு என்ற சேர்மமாக ஓர் ஆலைடாக இது வகைப்படுத்தப்படுகிறது. செஞ்சாய்சதுர வடிவத்தில் Pnma  என்ற இடக்குழுவில் 8.66 Å, b 5.48 Å மற்றும் c Å 7.03 அளவுருக்களில் அவோகேட்ரைட்டு படிகமாகிறது.

## வரலாறு

இத்தாலியக் கனிமவியலாளர் பெரூக்சியோ சாம்போனினி 1926 ஆம் ஆண்டில் அவோகேட்ரைட்டு கனிமத்தைக் கண்டறிந்தார். இதற்காக அவர் வெசுவியசு மலைக்கு அருகில இருந்த பல நீரவித்துளைகளிலும், இலிபாரி தீவிலும் கிடைத்த பல மாதிரிகளை ஆய்வுசெய்தார். இயற்கையில் எரிமலை நீராவித்துளைகளைச் சுற்றி ஒரு பதங்கமாகும் பொருளாக அவோகேட்ரைட்டு காணப்படுகிறது . 1776-1856 காலத்தில் வாழ்ந்த இத்தாலிய விஞ்ஞானி அமெடியோ அவோகேட்ரோவின் பெயரை இக்கனிமத்திற்கு இவர் சூட்டினார் .

பன்னாட்டு கனிமவியலாளர் சங்கம் அவோகேட்ரைட்டு கனிமத்தை Avg என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:கனிமங்கள்
பகுப்பு:சீசியம் கனிமங்கள்
பகுப்பு:பொட்டாசியம் கனிமங்கள்
பகுப்பு:டெட்ராபுளோரோபோரேட்டுகள்
பகுப்பு:நேர்ச்சாய்சதுரக் கனிமங்கள்
பாத்ரீசியா வைட்லாக்

பேராசிரியர்  **பாத்ரீசியா வைட்லாக்** *(Patricia Ann Whitelock)*  ஒரு தென் ஆப்பிரிக்க வானியர்பியலாளர் ஆவார். இவர் தென் ஆப்பிரிக்க அறிவியல் கல்விக்கழக உறுப்பினரும் ஆவார்.

இவர் 2002 ஜூனில் இருந்து 2003 நவம்பர் வரை  தென் ஆப்பிரிக்க வான்காணகத்தின் பொறுப்புச் செயலராக இருந்த்ப் பின் 2012 இல் அதன் இயக்குநர் ஆனார்.  இவர் 100 அலவுக்கும் மேற்பட்ட சாப் புலமையாளர்களால் மீள்பார்வையிடப்பட்ட ஆய்வுக் கட்டுரைகளை வெளியிட்டுள்ளார்.  இவரது ஆய்வு விண்மீன்களின் படிமலர்ச்சியைப் பற்றியும் களப் பால்வெளிக் கொத்துகளையும் பற்றியும் அமைகிறது.

## மேற்கோள்கள்

## புற இணைப்புகள்
* 

பகுப்பு:வாழும் மக்கள்
பகுப்பு:பெண் வானியற்பியலாளர்கள்
பகுப்பு:தென் ஆப்பிரிக்கப் பெண் அறிவியலாளர்கள்
பகுப்பு:தென்னாப்பிரிக்க வானியலாளர்கள்
பகுப்பு:பெண் வானியலாளர்கள்
பகுப்பு:பெண் இயற்பியலாளர்கள்
பின்னமங்கலம்

**பின்னமங்கலம்** ( Binnamangalam ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, தளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 68 கி.மீ. தொலைவிலும், தளியில் இருந்து 9 கி.மீ தொலைவிலும், மாநிலத் தலைநகரான சென்னையில் இருந்து 329 கி.மீ. தொலைவில் உள்ளது.  அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தெடர்வண்டி நிலையமாகும்.
## மக்கள் வகைப்பாடு
இந்தக் கிராமத்தில் 2011 மக்கள் தொகை கணக்கெடுப்பின்படி, இந்த ஊரில்  590 வீடுகளும், மொத்த மக்கள் தொகையானது 2463 ஆக உள்ளது. இதில் பெண்கள் விகிதம்  49.4% என்றும், எழுத்தறிவு விகிதம்  57.8% ஆகும், இதில் பெண்களின் எழுத்தறிவு விகிதமானது 25.2% என்று உள்ளது.

## குறிப்பு

பகுப்பு:கிருஷ்ணகிரி மாவட்டத்திலுள்ள கிராமங்கள்
1,2-ஈரையோடோயீத்தேன்

**1,2-ஈரையோடோயீத்தேன்** *(1,2-Diiodoethane)* என்பது C2H4I2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை 1,2-டை அயோடோ ஈத்தேன் என்ற பெயராலும் அழைக்கலாம்.
 
சமாரியம்(II) அயோடைடு அல்லது நான்கைதரோபியூரானில் உள்ள இட்டெர்பியம்(II) அயோடைடு தயாரிக்கும் கரிமத் தொகுப்பு வினைகளில் 1,2-ஈரையோடோயீத்தேன் பொதுவாகப் பயன்படுத்தப்படுகிறது
:{Sm} + ICH2CH2I ->[{}\atop\ce{THF}] {SmI2} + H2C=CH2.

## நிறமாலைப் பண்புகள்

அணுப்பொருண்மை நிற மாலையியலில், 1,2- ஈரையோடோயீத்தேன் ஐந்து பிரதானமான உச்சிகளை வெளிப்படுத்துகிறது. இதில் தாழ் உச்சியை 155 அணு நிறமாலையில் வெளிப்படுத்துகிறது. 126 கிராம்/மோல் ஓர் அயோடைடு மூலக்கூறு இழக்கப்படுவதை இது குறிக்கிறது. 

## தயாரிப்பு

எத்தீனை அறை வெப்பநிலையில் தூய்மையான அயோடின் கரைசலில் குமிழ்த்தல் செய்வதால் 1,2- ஈரையோடோயீத்தேன் உருவாகிறது.
: C2H4 + I2 ⇌ C2H4I2 

## மேற்கோள்கள்

பகுப்பு:கரிம ஆலைடுகள்
பகுப்பு:அயோடோ ஆல்க்கேன்கள்
எருது கோட்டை

**எருது கோட்டை** ( Erudukotta ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த,  ஒரு வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 72 கி.மீ. தொலைவிலும், தேன்கனிக்கோட்டையில் இருந்து 7 கி.மீ தொலைவிலும் உள்ளது.  அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தொடர்வண்டி நிலையம் ஆகும்.

## மக்கள் வகைப்பாடு
இந்தக் கிராமத்தில் 2011 மக்கள் தொகை கணக்கெடுப்பின்படி, இந்த ஊரில்  1,190 வீடுகளும், மொத்த மக்கள் தொகையானது  5,563  ஆக உள்ளது. இதில் ஆண்கள் 2,914 பேரும்,  பெண்கள் 2,649 ஆவர். 
## குறிப்பு

பகுப்பு:கிருஷ்ணகிரி மாவட்டத்திலுள்ள கிராமங்கள்
கும்ளாபுரம்

**கும்ளாபுரம்** ( Gumalapuram ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த , தளி ஊராட்சி ஒன்றியத்துக்கு உட்பட்ட  ஒரு  வருவாய் கிராமம் ஆகும்.

## அமைவிடம்
இந்த ஊர் மாவட்டத் தலைநகரான கிருட்டிணகிரியில் இருந்து 66  கி.மீ. தொலைவிலும், மாநிலத் தலைநகரான சென்னையில் இருந்து 329 கி.மீ. தொலைவில் உள்ளது.  அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தொடர்வண்டி நிலையம் ஆகும்.

## மக்கள் வகைப்பாடு
2011 மக்கள் தொகை கணக்கெடுப்பின்படி, இந்தக் கிராமத்தில் 723 வீடுகளும்,  மக்கள் தொகையானது  3331  ஆக உள்ளது. இதில் பெண்கள் விகிதம்  48.5% என்றும், மொத்த எழுத்தறிவு விகிதம் 60.6% ஆகும், இதில் பெண்களின் எழுத்தறிவு விகிதமானது 26.8% என்று உள்ளது.

## ஊரில் உள்ள கோயில்கள்
இந்த ஊரில் வீரபத்திரர் கோயில், கங்கணப்பள்ளி மகாதேஸ்வரன் கோயில், முத்துராய சுவாமி கோயில், நாகமங்க வீரபத்திரர் கோயில், சிவன் கோயில், இலட்சுமி நரசிம்மர் கோயில், கௌரம்மா கோயில், பெரியமடம் பங்கதராய சுவாமி கோயில், நாகதேவர் கோயில், அனுமந்தராயர் கோயில் என பல கோயில்கள் உள்ளன.

சிறப்பு மிக்க இந்த ஊரில் 101 கோயில்கள், 101 ஏரிகள், 101 குட்டைகள், 101 குகைகள் இருந்திதாகவும் காலப்போக்கில் அவை அழிந்துவிட்டதாகவும் செவிவழித் தகவல்கள் உள்ளன.

## குறிப்பு

பகுப்பு:கிருஷ்ணகிரி மாவட்டத்திலுள்ள கிராமங்கள்
சூடசந்திரம்

**சூடசந்திரம்** ( Chudasandiram  ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த,  ஒரு வருவாய் கிராமம் ஆகும். 
## மக்கள் வகைப்பாடு
2011 மக்கள் தொகை கணக்கெடுப்பின்படி, இந்த ஊரில்  393 வீடுகளும், மக்கள் தொகையானது  1727  என்று உள்ளது. இதில் ஆண்கள்  882 பேரும், பெண்கள் 845 பேரும் உள்ளனர்  மக்களின் எழுத்தறிவு விகிதம்  52.73 % ஆகும், இதில் ஆண்களின் எழுத்தறிவு விகிதம் 59.37,  பெண்களின் எழுத்தறிவு விகிதமானது 45.64 %.  என்று உள்ளது.

## குறிப்பு

பகுப்பு:கிருஷ்ணகிரி மாவட்டத்திலுள்ள கிராமங்கள்
யூரிசைட்டு

**யூரிசைட்டு** *(Uricite)* என்பது C5H4N4O3 என்ற மூலக்கூற்று வாய்ப்பாட்டால் விவரிக்கப்படும் மிகவும் அரிய ஒரு கனிமமாகும். யூரிக் அமிலத்தினுடைய கரிமக் கனிம வடிவமாக இது கருதப்படுகிறது. மென்மையான மஞ்சள் கலந்த வெண்மை நிற கனிமமான இது ஒற்றைச் சரிவு படிகத்திட்டத்தில் படிகமாகிறது.

## கண்டுபிடிப்பும் தோற்றமும்

1973 ஆம் ஆண்டு மேற்கு ஆத்திரேலியாவின்  இயூக்லா பிரதேசத்தில் உள்ள டிங்கோ டோங்கா குகையில் காணப்பட்ட வௌவால் எச்சத்தில் முதன்முதலாக யூரிசைட்டு கண்டுபிடிக்கப்பட்டது. நீரிலி வடிவ யூரிக் அமிலம்  இடம்பெற்றிருப்பதால் கனிமத்திற்கு இப்பெயரை சூட்டினார்கள். பைபாசுமாமைட்டு, புருசைட்டு, சிங்கெனைட்டு ஆகிய கனிமங்களுடன் சேர்ந்து டிங்கோ டோங்கா குகையில் இது காணப்பட்டது . 

## மேற்கோள்கள்

பகுப்பு:கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:கரிமக் கனிமங்கள்
மவுரா மெக்லாப்ளின்

**மவுரா மெக்லாப்ளின்** *(Maura McLaughlin)*  இப்போது மேற்கு வர்ஜீனியா, மார்கன்டவுனில் உள்ள மேற்கு வர்ஜீனியா பல்கலைக்கழகத்தில் வானியற்பியல் துறையின் பேராசிரியராக உள்ளார்.  இவர் இளம் அறிவியல் பட்டத்தைப் பென்சில்வேனியா அரசு பல்கலைக்கழகத்திலும் முனைவர் பட்டத்தைக் கலிபோர்னியா பல்கலைக்கழகத்திலும் பெற்றார்.   இவர் ஈர்ப்பு அலை ஆராய்ச்சியை மேம்படுத்துவதற்காகவும் துடிமீன்கள் தேட்ட கூட்டுறவு ஆய்வுக் கடப்பாட்டுக்காகவும் பெயர்பெற்றார்.

## இளமையும் கல்வியும்
இவர் பென்சில்வேனியா, ஆர்லாந்தில் வளர்ந்தார்.

இவர் 1994 இல் வானியலிலும் வானியற்பியலிலும் இளம் அறிவியல் பட்டத்தைப் பென்சில்வேனியா அரசு பல்கலைக்கழகத்தில் இருந்து பெற்றார். இவர் 2001இல் கார்னெல் பல்கலைக்கழகத்தில் இருந்து வானியலிலும் விண்வெளி அறிவியலிலும் பெற்றார்.  இவர் இப்போது மேற்கு வர்ஜீனியா பல்கலைக்கழகத்தில் வானியல், இயற்பியல் துறைப் பேராசிரியராக உள்ளார்.  இவர் மேற்கு வர்ஜீனியா பல்கலைக்கழகத்தின் இயற்பியல் பேராசிரியராகவுள்ள தங்கன் உலோரிமரை மணந்தார், இவர்களுக்கு மூன்று குழந்தைகள் உண்டு.

## பணிகள்
இவர் ஈர்ப்பு அலைக் கூட்டுறவுக்கான மீநுண்ணலை வான்காணகத்தின் தலைவராக உள்ளார். இந்தக் குழுவுக்குத் தேசிய அறிவியல் அறக்கட்டளை 6.5 மில்லியன் டாலர்களைப் பன்னாட்டு ஆராய்ச்சி, கல்வித் திட்டக் கூட்டுறவின்கீழ் நல்கியுள்ளதுஈது இப்போது தேசிய அறிவியல் அறக்கட்டளை இயற்பியல் முன்னணி மையமாக விளங்குகிறது. இரட்டைத் துடிமீன் அமைப்பைக் கண்டுபிடிப்பிலும் பல புதிய துடிமீன்களின் கண்டுபிடிப்பிலும் முதன்மையானவர் ஆவார். இவர் மேற்கு வர்ஜீனியாவில் உள்ள கிரீன்பாங்கில் அமைந்த துடிமீன் தேட்ட கூட்டுறவு அமைப்பில் தன் நேரத்தைச் செலவிடுகிறார். இந்த அமைப்பு உயர்நிலைப் பள்ளி மாணவர்களை தேசிய கதிர்வானியல் வான்காணகத்துடன் இணைத்து புதிய தகவல்களைக் கண்டுபிடிக்கவும் துடிமீன்களை கண்டறியவும் ஈடுபடுத்துகிறது.

இவர் கிரீன் பாங்கு தொலைநோக்கியையும் அரேசிபோ வான்காணகத்தைப் பயன்கொண்டு துடிவிண்மீன்களைப் பற்றி ஆராய்ச்சி மேற்கொள்கிறார்.

## விருதுகள்
* காட்டிரெல் அறிஞர் விருது
*  ஆல்பிரெடு பி. சுலோவான் ஆய்வுறுப்பினர்
*  பன்னாட்டு ஆராய்ச்சி, கல்விக் கூட்டுறவுத்  திட்ட விருது

## மேற்கோள்கள்

பகுப்பு:வாழும் மக்கள்
பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
பகுப்பு:அமெரிக்க வானியற்பியலாளர்கள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் இயற்பியலாளர்கள்
பிரய்வால் சாத்திரி

**பிரய்வால் சாத்திரி** *(Prajval Shastri)*  இந்திய வானியற்பியல் கழகத்தில் வானியற்பியலாளராகப் பணிபுரிகிறார்,  இவர் மீப்பொருண்மை இயக்கும் முனைவுறு பால்வெளிக்கரு நிகழ்வில் ஆய்வு செய்கிறார். இதற்கு இவர் கதிரியல் முதல் X-கதிர் வரை  பல மின்காந்த அலைநீளங்களின் நோக்கீடுகளைப் பயன்படுத்துகிறார்.

## இளமையும் கல்வியும்

சாத்திரி மங்களூரில் பிறந்து வளர்ந்தார். பள்ளிபடிப்பு முடித்ததும் மைசூர் பல்கலைக்கழகத்தைச் சேர்ந்த மங்களூர் புனித அகனேசு கல்லூரியில் இயர்பியல் சார்ந்த அறிவியல் புலங்களில் இளம் அறிவியல் பட்டம் பெற்றார். இவர் பிறகு இயற்பியல் மூதறிவியல் பட்டம் பெற மும்பை இந்தியத் தொழில்நுட்பக் கழகத்தில் சேர்ந்தார். இவர் முனைவர் பட்டத்தை டாட்டா அடிப்படை ஆராய்ச்சி நிறுவனத்தில் 1989 இல் முடித்தார். இவரது முனைவர் பட்ட ஆய்வுரை "முனைவுறு பால்வெளிக்கருவில் சார்பியல் ஒளிக்கற்றை (Relativistic Beaming in Active Galactic Nuclei)"  என்பதாகும். இவரது வழிகாட்டி விஜய் கபாகி ஆவார்.

## நடப்பு ஆராய்ச்சி
இவரது நடப்பு ஆராய்ச்சி சிறப்புப் புலமாக முனைவுறு பால்வெளிக்கரு (முபாக) நிகழ்வு  அமைகிறது. இவரது ஆராய்ச்சிப் புலங்கள் பின்வருமாறு:
*முபாக உமிழ்வுக் கோட்டுப் பகுதிகள் (தொகுபுலக் கதிரியல் படப்பிடிப்பு, WiFeS,  சைடிங் சுப்பிரிங்)
* முபாக வில் இருந்தான X-கதிர் உமிழ்வு (XMM-Newton, சுசாகு)
* கதிரியலாக அமைதியான முபாக ([மீநீள அடிக்கோட்டு குறுக்கீட்டளவி,  GMRT)
* முபாகவில் இருந்தான  வளிம வெளியேற்றம் ( புற ஊதாக் கதிருக்கு அப்பாலான கதிர்நிரல் தேட்டக்கலம்)
*பிளசார் மாறுமை: WEBT கண்காணிப்புப் பரப்புரைகள் (வைணு பாப்பு, ஆன்லே தொலைநோக்கிகள்)

==தொழில்முறை உறுப்பாண்மைகள்==
இவர் பின்வரும் அமைப்புகளில் உறுப்பினராக உள்ளார்:
* பன்னாட்டு வானியல் ஒன்றியம்
* ஒருங்கிணைப்புக் குழு,  வான்புள்ளியியல், வான்தகவலியல் பணிக்குழு, பன்னாட்டு வானியல் ஒன்றியம்
* ஒருங்கிணைப்புக் குழு,  ஆணையம் 40 (கதிர்வானியல்),  பன்னாட்டு வானியல் ஒன்றியம்
* இந்திய வானியல் கழகம்
* இந்திய இயற்பியல் கழகம் 

==வெளியீடுகள்==
இவரது சில ஆய்வுக் கட்டுரைகள் பின்வருமாறு:

*OVI Asymmetry and an Accelerated Outflow in an Obscured Seyfert: FUSE and HST STIS Spectroscopy of Markarian 533(2006, Astrophys. J. 646, 76; astro-ph/0603842)
*When Less Is More: Are Radio Galaxies below the Fanaroff-Riley Break More Polarized on Parsec Scales?(2005, Astrophys. J. Lett, 632, L69; astro-ph/0509559)
*[http://www.iiap.res.in/personnel/pshastri/sey_paris/index.html Jets in Seyfert galaxies]  (2003, in Active Galactic Nuclei: from Central Engine to Host Galaxy, eds.: Collin, Combes & Shlosman)
*[http://www.iiap.res.in/personnel/pshastri/finseyrev/index.html Seyferts & their Radio Morphology]  (2001, Astron. Astrophys. Trans., 20, 281)
*Quasar X-ray Spectra Revisited (1993, Astrophys. J., 410, 29)
*A Relativistically Beamed X-ray Component in Quasars? (1991, Mon. Not. R. astr. Soc. 249, 640)

== செய்திகளில்==
*The Hindu - [http://www.thehindu.com/life-and-style/loving-each-dot-and-smudge-in-the-sky/article2432655.ece Loving each dot and smudge in the sky]

==மேற்கோள்கள்==



[பகுப்பு:இந்தியப் பெண் இயற்பியலாளர்கள்
பகுப்பு:இந்தியப் பெண் அறிவியலாளர்கள்
பகுப்பு:இந்திய இயற்பியலாளர்கள்
பகுப்பு:இந்திய வானியலாளர்கள்
பகுப்பு:பெண் வானியலாளர்கள்
பகுப்பு:இந்திய வானியற்பியலாளர்கள்
பகுப்பு:வாழும் மக்கள்
பகுப்பு:கருநாடகப் பெண் அறிவியலாளர்கள்
பகுப்பு:பெண் வானியற்பியலாளர்கள்
போடிச்சிப்பள்ளி

**போடிச்சிப்பள்ளி** ( Bodichipalli ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த,  கெலமங்கலம் ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 46 கி.மீ. தொலைவிலும்,  மாநிலத் தலைநகரான சென்னையில் இருந்து 307 கி.மீ. தொலைவில் உள்ளது.  அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் 3 கிலோமீட்டர் தொலைவில் உள்ள கெலமங்கலம் தெடர்வண்டி நிலையமாகும்.
## மக்கள் வகைப்பாடு
2011 மக்கள் தொகை கணக்கெடுப்பின்படி, இந்த ஊரில்  1176 வீடுகளும், மக்கள் தொகையானது 4982  என்று உள்ளது. இதில் பெண்கள் விகிதம்   48.8%. என்றும், மக்களின் எழுத்தறிவு விகிதம்  57.2% ஆகும், இதில் பெண்களின் எழுத்தறிவு விகிதமானது 24.3% என்று உள்ளது.

## குறிப்பு

பகுப்பு:கிருஷ்ணகிரி மாவட்டத்திலுள்ள கிராமங்கள்
அம்மன் காசு

**அம்மன் காசு** என்பது புதுக்கோட்டை சமஸ்தானத்தின் தொண்டைமான் மன்னர்கள்  வெளியிட்ட நாணயம் ஆகும். இந்த நாணயத்தின் ஒருபுறத்தில் தொண்டைமான்களின் வழிபாட்டு தெய்வமாகிய பிரகதாம்பாளின் உருவம் இருக்கும். ஆகையால்தான் அதற்கு**புதுக்கோட்டை அம்மன் காசு** என்ற பெயர் ஏற்பட்டது. இக்காசை **புதுக்கோட்டை அம்மன் சல்லி** என்றும் அழைப்பார்கள்.

## மதிப்பீடு
பிரித்தானிய இந்தியாவின் ஒரு பைசாவுக்கு மூன்று அம்மன் காசுகள் சமம். இந்தக் காசை அவர்கள் பெற்ற உரிமையின் அடையாளமாக வெளியிட்டுக்கொண்டார்கள். அந்த நாட்டின் அதிபதி பிரகதாம்பாள் என்றும், அவளுடைய பிரதிநிதியாகத்தான் தொண்டைமான்கள் ஆண்டுவந்ததாக கூறிக்கொண்டனர்.

## குறிப்புகள்


## வெளி இணைப்புகள்
*  நாணயங்கள் குறித்த தொகுப்பு
*  அம்மன் காசு! விகடன் பத்திரிக்கை செய்தி
*  தஞ்சை தமிழ் பல்கலைகழக செய்தி 

பகுப்பு:புதுக்கோட்டை சமஸ்தானம்
பகுப்பு:இந்திய நாணயங்கள்
பகுப்பு:இந்திய வரலாற்றில் நாணயங்கள்
பகுப்பு:தமிழக நாணயவியல்
தொரப்பள்ளி அரசு உயர்நிலைப்பள்ளி

**தொரப்பள்ளி  உயர்நிலைப்பள்ளி** என்பது தமிழ்நாட்டின் கிருஷ்ணகிரி மாவட்டம், ஒசூர் ஒன்றியம், தொரப்பள்ளி கிராமத்தில் உள்ள ஒரு உயர்நிலைப் பள்ளி ஆகும். இப்பள்ளி  2005 ஆம் ஆண்டு தொடக்கப்பள்ளியாக துவக்கப்பட்டது. 2010இல் இது நடுநிலைப்பள்ளியாகவும், 2011இல் உயர்நிலைப் பள்ளியாகவும் தரம் உயர்த்தப்பட்டு செயல்பட்டு வருகிறது. இப்பள்ளியில், பேரண்டப்பள்ளி, கொல்லப்பள்ளி, நாயனகொண்டப்பள்ளி, அக்ரஹாரம், ராஜபுரம், தொரப்பள்ளி போன்ற கிராமங்களைச் சேர்ந்த 250க்கும் மேற்பட்ட மாணவ, மாணவிகள் பயின்று வருகின்றனர். இந்தப் பள்ளியில் ஸ்மார்ட் வகுப்பறைகள், நவீன கணினி அறை, சுத்திகரிக்கப்பட்ட குடிநீர் இயந்திரம் ஆகியவை அமைக்கப்பட்டுள்ளன.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள அரசுப் பள்ளிகள்
ஐதரோசிங்கைட்டு

**ஐதரோசிங்கைட்டு** *(Hydrozincite)* என்பது Zn5(CO3)2(OH)6  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். துத்தநாகப் பூ அல்லது மாரியோனைட்டு என்ற பெயராலும் இது அறியப்படுகிறது. வெண்மை நிற கார்பனேட்டு கனிமவகையான இக்கனிமம் படிகவடிவத்திற்கு மாறாக பெரும்படிவுகளாகக் காணப்படுகிறது. 

பன்னாட்டு கனிமவியல் சங்கம் ஐதரோசிங்கைட்டு  கனிமத்தை Hznc என்ற குறியீட்டால் அடையாளப்படுத்துகிறது.

துத்தநாக தாதுக்களின் ஆக்சிசனேற்றத் தயாரிப்பாக  சுரங்கங்களின் மேலோடுகளில் இது இயற்கையில் தோன்றுகிறது. பெரும்பாலும் சிமித்சோனைட்டு, எமிமார்பைட்டு, வில்லெமைட்டு, செருசைட்டு, அரிச்சால்சைட், கால்சைட்டு, லிமோனைட்டு போன்ற கனிமங்களுடன் ஐதரோசிங்கைட்டு கலந்து காணப்படுகிறது.

ஐதரோசிங்கைட்டு முதன்முதலாக 1853 ஆம் ஆண்டில் ஆத்திரியா நாட்டின் காரிந்தியா மாநிலத்தில் அமைந்துள்ள பேடு பிளீபெர்க் என்ற வர்த்தக நகரத்தில் கண்டுபிடிக்கப்பட்டு விவரிக்கப்பட்டது. இதன் வேதியியல் உள்ளடக்கத்தை மையமாகக் கொண்டு இதற்கு ஐதரோசிங்கைட்டு எனப் பெயரிடப்பட்டது.

## மேற்கோள்கள்

*Mineral galleries data

பகுப்பு:கனிமங்கள்
பகுப்பு:கார்பனேட்டு கனிமங்கள்
பகுப்பு:துத்தநாகக் கனிமங்கள்
பகுப்பு:ஒளிரும் கனிமங்கள்
பகுப்பு:ஒற்றைச்சரிவச்சுக் கனிமங்கள்
சைக்ளோட்டின்

**சைக்ளோட்டின்** *(Cyclotene )* என்பது C6H8O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மேபிள் லாக்டோன் என்ற பெயராலும் இது அறியப்படுகிறது. பனை அல்லது காரமல் என்ற உணவுச்சர்க்கரையின் சுவையைப் பெற்றிருப்பதால் இதை சுவைக்காவும் நறுமணத்திற்காகவும் பயன்படுத்துகின்றனர்.

## மேற்கோள்கள்

பகுப்பு:கீட்டோன்கள்
பகுப்பு:டைகீட்டோன்கள்
பகுப்பு:வளைய பென்டேன்கள்
கக்கதாசம் அக்ரகாரம்

**கக்கதாசம் அக்ரகாரம்** ( Kakkadasam Agraharam ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, தளி ஒன்றியத்துக்கு உட்பட்ட  ஒரு  வருவாய் கிராமம் ஆகும். இந்த ஊர் தளிக்கு 2 கிலோமீட்டர் தொலைவில், மாவட்டத் தலைநகரான கிருட்டிணகிரியில் இருந்து  63  கி.மீ. தொலைவிலும், மாநிலத் தலைநகரான சென்னையில் இருந்து  327 கி.மீ. தொலைவில் உள்ளது.  அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தொடர்வண்டி நிலையம் ஆகும்.

## மக்கள் வகைப்பாடு
2011 மக்கள் தொகை கணக்கெடுப்பின்படி, இந்தக் கிராமத்தில் 881 வீடுகளும்,  மக்கள் தொகையானது 3748  ஆக உள்ளது. இதில் பெண்கள் விகிதம்  48.2% என்றும், மொத்த எழுத்தறிவு விகிதம் 62.8%  ஆகும், இதில் பெண்களின் எழுத்தறிவு விகிதமானது  26.0% என்று உள்ளது.

## குறிப்பு

பகுப்பு:கிருஷ்ணகிரி மாவட்டத்திலுள்ள கிராமங்கள்
ஆக்சிகுளோரினேற்றம்

**ஆக்சிகுளோரினேற்றம்** *(Oxychlorination)* என்பது C-Cl பிணைப்புகளை உருவாக்குவதற்கான ஒரு கரிம வேதியியல் செயல்முறையாகும். நேரடியாக குளோரினைப் பயன்படுத்தப்படுவதற்கு பதிலாக ஆக்சிகுளோரினேற்ற வினையில்  ஐதரசன்  குளோரைடுடன் ஆக்சிசன் இணைத்து பயன்படுத்துகிறது . ஐதரசன் குளோரைடும் குளோரின் வாயுவைக் காட்டிலும் விலை குறைவாக இருப்பதால் இந்த செயல்முறை தொழிற்சாலைகளால் மிகவும் விரும்பப்படுகிறது .
 
## வினைவழிமுறை

இந்த வினை பொதுவாக தாமிர(II) குளோரைடு (CuCl2) வினையூக்கியால் ஆரம்பிக்கப்படுகிறது, 1,2-டைகுளோரோயீத்தேன் உற்பத்தியில் மிகப்  பொதுவான ஊக்கியாகக் கருதப்படுகிறது. சில நிகழ்வுகளில் KCl, LaCl3 அல்லது AlCl3  இணைவினையூக்கி முன்னிலையில் CuCl2 சிலிக்காவின் ஆதரவோடு செயல்படுகிறது. நுரைக்கல் அல்லது ஈரணுப்பாசி மண், அலுமினா உள்ளிட்டவையும் சிலிக்காவுக்கு மாற்றாக இவ்வினையில் பயன்படுத்தப்படுகின்றன. 238 கிலோ யூல் அளவுள்ள உயர் ஆற்றலை வெளிவிடும் வினை என்பதால் வினையூக்கியை வெப்பச்சீரழிவிலிருந்து காக்க வினையின் வெப்பம் கண்காணிக்கப்படுகிறது. வினைக்கான சமன்பாடு கீழே தரப்பட்டுள்ளது.

:CH2=CH2  +  2 CuCl2   →   2 CuCl  +  ClH2C-CH2Cl

குப்ரசு குளோரைடுடன் ஆக்சிசனும் பின்னர் ஐதரசன் குளோரைடும் சேர்க்கப்பட்டு அடுத்தடுத்த வினைகள் மூலம் தாமிர(II) குளோரைடு மறு உருவாக்கம் செய்யப்படுகிறது.

::½ O2  +  2 CuCl  →   CuOCuCl2
:2 HCl  +  CuOCuCl2    →   2 CuCl2  +  H2O

## பயன்கள்

எத்திலீன் இவ்வினையின் மிகப்பொதுவான அடிமூலக்கூறாகக் கருதப்படுகிறது.

:CH2=CH2  +  2 HCl  +  ½ O2    →    ClCH2CH2Cl  +  H2O

1,2-டைகுளோரோயீத்தேன் உருவாக்கத்தில் ஆக்சிகுளோரினேற்ற வினைக்கு சிறப்பான முக்கியத்துவம் அளிக்கப்படுகிறது. இது பின்னர் வினைல் குளோரைடாக மாற்றப்படுகிறது. பின்வரும் வினையில் இதைக் காணலாம். இவ்வினையில் 1,2-டைகுளோரோயீத்தேன் பிளக்கப்படுகிறது.

:ClCH2CH2Cl    →   CH2=CHCl  +  HCl
:2 HCl  +  CH2=CH2  +   ½ O2   →   ClCH2CH2Cl  +  H2O

இப்பிளப்பு வினையில் கிடைக்கும் HCl ஆக்சிகுளோரினேற்றத்தால் மறுசுழற்சி செய்யப்படுகிறது. உண்மையில் இவ்வினைக்கான ஐதரசன் குளோரைடு தன்னிச்சையாகவே வழங்கப்படுவதால் நேரடி குளோரின் சேர்க்கையைக் காட்டிலும் தொழிற்சாலைகளில் ஐதரசன் குளோரைடு பயன்படுத்துவதை விரும்புகின்றன.

## மேற்கோள்கள்

பகுப்பு:கரிம வேதி வினைகள்
பகுப்பு:கனிம வேதி வினைகள்
பகுப்பு:ஆலசன்கள்
செரினா விட்டி

**செரினா விட்டி** *(Serena Viti)*  இலண்டன் பல்கலைக்கழகக் கல்லூரி பேராசிரியரும் வானியற்பியல் துறைத் தலைவரும் ஆவார்.  இவர் இயற்பியல், வானியல் துறையின் விண்மீன்கள், விண்மீன் உருவாக்கம், பால்வெளிப் படிமலர்ச்சி ஆராய்ச்சிக் குழுவில் பங்கேற்கிறார்.

## கல்வி
இவர் இலண்டன் அரசி மேரி பல்கலைக்கழகத்திலும் வெசுட்டுபீல்டு கல்லூரியிலும் படித்து 1994 இல் இளம் அறிவியல் பட்டத்தை வானியற்பியலில் பெற்றார்.  இவர் தன்முனைவர் பட்டத்தை இலண்டன் பல்கலைக்கழக்க் கல்லுரியில் 1997 இல் பெற்றார் இவரது முனைவர் பட்ட ஆய்வு குளிர்ந்த விண்மீன்கள், சூரியக் கரும்புள்ளிகளின் அகச்சிவப்புக் கதிர்நிரல் ஆய்வாகும்..  முனைவர் பட்டம் பெற்றதும் இவர் இலாசு ஏஞ்சலீசு கலிபோர்னியா பல்க்லைக்கழகத்தில் விண்மீன் உருவாக்கம், வான்வேதியியல் புலத்தில் முதுமுனைவர் ஆய்வில் சேர்ந்தார். பின்னர் 22003 அக்தோபரில் குறிப்பிட்ட காலம் உரோமில் உள்ள இத்தாலி, தேசிய ஆராய்ச்சி மன்ற விரிவுரைத் தகைமையின்கீழ் எர்ழ்செல் அறிவியலாளராக இருந்தார். இவர் 2003 அக்தோபரில் இலாசு ஏஞ்சலீசு கலிபோர்னியா பல்கலைக்கழகத்துக்குத் திரும்பிவந்து அறிவியல் தொழில்நுட்ப ஏந்தமைப்பில் உயர்நிலை ஆய்வுநல்கை ஔறுப்பினர் ஆனார். இங்கு 2004 இல் வானியற்பியல் விரிவுரையாளர் ஆனார்.  இவர் 2007 உயர்விரிவுரையாளராகவும் 2012 இல் வனியற்பியல் பேராசிரியராகவும் ஆனார். இவர் 2016 இல் இலசு ஏஞ்சலீசு கலிபோர்னியா பல்கலைக்கழக வானியற்பியல் துறைத்தலைவர் ஆனார்.

## ஆராய்ச்சியும் வாழ்க்கைப்பணியும்
இவர் மூலக்கூற்று வானியற்பியல் இதழின் பதிப்பாசிரியராக இருந்தார்.  இவர் ஐரோப்பிய வானியல் கழகத்தின் நடப்புச் செயலாளர் ஆவார். இவர் 2002 முதல் 2005 வரை அரசு வானியல் கழகத்தின் மன்ற உறுப்பினர் ஆவார். இவர் இக்கழகத்தின்  வானியல் சார்ந்த பல அறிவியல் தொழில்நுட்ப அறிவுரைப் பலகங்களிலும் குழுக்களிலும் பணியாற்றுகிறார்.  இவரது முதன்மை ஆய்வுப்புலம் வான் வேதியியலும் விண்வெளி மூலக்கூறுகளும் பற்றியதாகும். இவர் பன்னாட்டு வானியல் ஒன்றியத்திலும் அரசு வானியல் கழகத்திலும் ஐரோப்பிய வானியல் கழகத்திலும் உறுப்பினர் ஆவார்.  இவர் வானியற்பியல் சார் வேதியியல் கழகத்தின் சார்பில் 2004 இல் வான்வேதியியலில் கண்காட்சி ஒன்றை அரசு கழகக் கோடைக் கண்காட்சியாக நடத்தினார்.  இவர் நோக்கீட்டு மூலக்கூற்று வானியல் நூலின் இணையாசிரியரும் ஆவார்.

## தகைமைகளும் விருதுகளும்

இவர் 2006 இல் அரசு வானியல் கழகத்தின் வானியலுக்கான பவுலர் விருதைப் பெற்றார்  இவர் 2015 இல் ஆத்திரேலிய வானியல் வான்காணகத்தின் தகவுறு வருகைதரு ஆய்வுநல்கையைப் பெற்றார்.

## மேற்கோள்கள்

## புற இணைப்புகள்
* 

பகுப்பு:வாழும் மக்கள்
பகுப்பு:பிரித்தானிய வானியற்பியலாளர்கள்
பகுப்பு:பிரித்தானிய வானியலாளர்கள்
பகுப்பு:பிரித்தானியப் பெண் அறிவியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
சாரா தட்டில்

**சாரா தட்டில்** *(Sarah Tuttle)* வாழ்சிங்டன் பல்கலைக்கழக வானியற்பியல் பேராசிரிரும் அறிவியல் பரப்புரையாலரும் ஆவார்.  இவர் அண்மைப் பால்வெளிகளைக் கண்டுபிடிக்கும் செய்முறைக் கருவிகளை வடிவமைக்கிறார். ஐவர் மெக்டொனால்டு வான்காணக ஆபி-எபர்லி தொலைநோக்கிக்கும் வைரசு (VIRUS) எனும் கருப்பு ஆற்றல் ஆய்வுத் திட்டத்துக்கும் கருவி அறிவியலாளராகப் பணிபுரிகிறார்.

## இளமையும் கல்வியும்
தட்டில் கலிபோர்னியாவில் உள்ள சாந்தா குரூசில் பிறந்து வளர்ந்தார்.  இவர் சாந்தா குரூசில் உள்ள கலிபோர்னியா பல்கலைக்கழகத்தில் இயற்பியலில் 2001 இல் இளவல் பட்டம் பெற்றார். பட்டம் பெற்றதும் ஆடு விழ்சன் நிறுவனத்தில் ஆராய்ச்சி அறிவியலாளராகச் சேர்ந்தார்.  இவர் முதல் திரையச்சிட்ட பலபடிம ஒளியுமிழ் இருமுனைய உருவாக்க்க் குழுவில் இருந்துள்ளார். ஐவர் கொலம்பியா பல்கலைக்கழகத்தில் சேர்ந்து முதுவர் பட்டமும் முனைவர் பட்டமும் பெற்றார்.  இவர் டேவிட் சிமினோவிச்சுடன் இணைந்து பயர்பால் (FIREBall) எனப்பட்ட மங்கலான பால்வெளியிடை ஊடகச் செம்பெயர்ச்சி உமிழ்வு ஊதற்கலத்தில் பணிபுரிந்தார். பயர்பால் என்பது ஊதற்கல தொலைநோக்கி ஆகும். இது புற ஊதா- கட்புல கதிர்நிரலியுடன் இணைந்த தொலைநோக்கியாகும்.

## ஆராய்ச்சியும் வாழ்க்கைப்பணியும்

இவர் ஆபி-எபெர்லி தொலைநோக்கியின் வைரசு காணி உருவாக்கத்துக்குத் தலைமையேற்று வழிநடத்தினார்.  இவர் 2016 இல் வாழ்சிங்டன் பல்கலைக்கழகத்தில் உதவிப் பேராசிரியராகச் சேர்ந்தார். இவர் இப்போது அப்பாச்சி பாயின்ட் வான்காண்க கதிர்நிரலியல் திட்டத்துக்குத் தலைமையேற்று வழிநடத்துகிறார்.

இவர் வானியலில் 365 நாள் எனும் இணைய ஒலிபரப்பு நிகழ்ச்சியில் தோன்றியுள்ளார்.  இவர் அமெரிக்க வானியல் கழகப் பணிபட்டறைகளுக்குப் பங்களிப்புகள் செய்துள்ளார். மிகவும் பன்முகமானதும் அனைத்தும் உள்ளடக்கியதுமான சூழலைக் கட்டியமைக்கும் புதிய வழிகாட்டுதல்களை உருவாக்க ஒத்துழைப்பு நல்கிவருகிறார்.

## மேற்கோள்கள்

பகுப்பு:வாழும் மக்கள்
பகுப்பு:பெண் வானியற்பியலாளர்கள்
பகுப்பு:அமெரிக்க வானியற்பியலாளர்கள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:வலையொலி பரப்புரையாளர்கள்
பகுப்பு:அமெரிக்க வலையொலி பரப்புரையாளர்கள்
பகுப்பு:அறிவியல் பரப்புரையாளர்கள்
சோடியம் பெர்யிரேனேட்டு

**சோடியம் பெர்யிரேனேட்டு** *(Sodium perrhenate)* என்பது NaReO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். சோடியம் இரேனேட்டு(VII) என்ற பெயராலும் இச்சேர்மம் அறியப்படுகிறது. வெண்மை நிறத்தில் படிகத்திண்மமாகக் காணப்படும் இது நீரில் கரைகிறது. இரேனியம் சேர்மங்கள் பலவற்றைத் தயாரிக்க இதுவொரு முன்னோடிச் சேர்மமாகப் பயன்படுகிறது. சோடியம் பெர்குளோரேட்டு, சோடியம் பெர்மாங்கனேட்டு போன்ற சேர்மங்களின் கட்டமைப்பை ஒத்ததாக சோடியம் பெர்யிரேனேட்டின் கட்டமைப்பும் உள்ளது.  
 
## தயாரிப்பு

இரேனியம்(VII) ஆக்சைடுடன் ஒரு காரம் சேர்த்து அல்லது பொட்டாசியம் உப்பிலிருந்து அயனிப் பரிமாற்றம் செய்து சூடுபடுத்துவதால் சோடியம் பெர்யிரேனேட்டு தயாரிக்கப்படுகிறது.

## வினைகள்

எத்தனாலில் உள்ள சோடியத்துடன் இது வினைபுரிந்து நோனா ஐதரிடோயிரேனேட்டு சேர்மத்தை உருவாக்குகிறது . இதேபோல பாலிசல்பைடு கரைசல்களுடன் சேர்ந்து வினைபுரிந்து டெட்ராதயோயிரேனேட்டைக் கொடுக்கிறது . 
  
## மேற்கோள்கள்

## மேலும் படிக்க
*
*

பகுப்பு:சோடியம் சேர்மங்கள்
பகுப்பு:பெர்யிரேனேட்டுகள்
பகுப்பு:இரேனியம் சேர்மங்கள்
வெள்ளி பெர்யிரேனேட்டு

**வெள்ளி பெர்யிரேனேட்டு** *(Silver perrhenate)* என்பது AgReO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். செயீலைட்டு (CaWO4) என்ற கனிமத்தின் கட்டமைப்புடன் ஒத்த கட்டமைப்பை கொண்டதாக இச்சேர்மம் கருதப்படுகிறது. வெள்ளி பெர்யிரேனேட்டு மும்மெத்தில்சிலில் குளோரைடுடன் வினைபுரிந்து சிலில் எசுத்தரைக் கொடுக்கிறது.
  
## மேற்கோள்கள்

பகுப்பு:வெள்ளி சேர்மங்கள்
பகுப்பு:பெர்யிரேனேட்டுகள்
மெத்தில் புளோரோ அசிட்டேட்டு

**மெத்தில் புளோரோ அசிட்டேட்டு** *(Methyl fluoroacetate)* என்பது C3H5FO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். புளோரோ அசிட்டிக் அமிலத்தினுடைய மிகவும் நச்சு மிக்க மெத்தில் எசுத்தராக மெத்தில் புளோரோ அசிட்டேட்டு கருதப்படுகிறது. அறை வெப்பநிலையில் நிறமற்று மணமற்று இச்சேர்மம் காணப்படுகிறது. உயர் நச்சு காரணமாக இச்சேர்மத்தை ஒரு போர் ஆயுதமாகப் பயன்படுத்துவதற்கான ஆய்வுகள் மேற்கொள்ளப்பட்டு வருகின்றன.

## தயாரிப்பு

மெத்தில் அயோடோ அசிட்டேட்டுடன் வெள்ளிபுளோரைடைச் சேர்த்து வினைபுரியச் செய்து 1896 ஆம் ஆண்டு முதன்முதலில் மெத்தில் புளோரோ அசிட்டேட்டு தயாரிக்கப்பட்டது. மெத்தில் குளோரோ அசிட்டேட்டுடன் பொட்டாசியம் புளோரைடைச் சேர்த்து வினைபுரியச் செய்தும் இதைத் தயாரிக்க இயலும்.

## நச்சுத்தன்மை

மெத்தில் புளோரோ அசிட்டேட்டு ஒரு வலிப்பூக்கும் நச்சு ஆகும். இந்நச்சுக்கு ஆட்பட்டவர்களிடம் கடுமையான வலிப்புகள் தோன்றுகின்றன. சுவாசக் குறைபாடு காரணமாக மரணம் கூட சம்பவிக்கலாம்.

## மேற்கோள்கள்

பகுப்பு:புளோரோ அசிட்டேட்டுகள்
பகுப்பு:அசிட்டேட்டு எசுத்தர்கள்
பகுப்பு:மெத்தில் எசுத்தர்கள்
பகுப்பு:கரிம புளோரைடுகள்
பகுப்பு:வேதி ஆயுதங்கள்
கோபால்ட் பாசுப்பேட்டு

**கோபால்ட் பாசுப்பேட்டு** *(Cobalt phosphate)* என்பது Co3(PO4)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். கோபால்ட் ஊதா என்ற வர்த்தகமுறை பெயரால் இந்த கனிம வேதியியல் நிறமி அறியப்படுகிறது . இதன் மெல்லிய படலங்கள் நீர் ஆக்சிசனேற்ற வினையூக்கிகளாகச் செயல்படுகின்றன . 
 
:

## தயாரிப்பும் அமைப்பும்

கோபால்ட்(II) மற்றும் பாசுப்பேட்டு உப்புகளின் நீரிய கரைசல்களை சேர்த்து வினைபுரியச் செய்தால் திண்ம நிலை நான்குநீரேற்று CoPO4(H2O)4  வீழ்படிவாகிறது. மேலும் இதை சூடுபடுத்தினால் ஒரு நீரிலியாக மாற்றமடைகிறது. நீரற்ற CoPO4 சேர்மத்தில் Co2+ மையங்களை இணைத்துள்ள தனித்தியங்கும் பாசுப்பேட்டு (PO3−4) எதிர்மின் அயனிகள் உள்ளதாக எக்சுகதிர் படிகவியல் ஆய்வுகள் தெரிவிக்கின்றன. ஆறு ஒருங்கிணைவுகள் கொண்ட எண்முகம் மற்றும் ஐந்து ஒருங்கிணைவு தளங்கள் இரண்டையும் கோபால்ட்டு அயனிகள் 1:2 என்ற விகிதத்தில் ஆக்ரமிக்கின்றன 

. 
## மேற்கோள்கள்

பகுப்பு:கோபால்ட்(II) சேர்மங்கள்
பகுப்பு:பாசுபேட்டுகள்
பகுப்பு:கனிமவேதியியல் நிறமிகள்
யூனா கோல்மய்யர்

**யூனா கோல்மய்யர்** *(Juna Kollmeier)* ஓர் அமெரிக்க வானியற்பியலாளர் ஆவார். இவர் இப்போது கார்னிகி அறிவியல் நிறுவனத்தில் பணிபுரிகிறார். இவர் 2020 இல் தொடங்கவுள்ள சுலோவான் இலக்கவியல் வானளக்கையின் ஐந்தாம் கட்ட இயக்குநராக உள்ளார்.

## இளமையும் கல்வியும்

ஒரு கோடைப் பட்டறை வகுப்பில் விண்மீகளின் வகைபாடு பற்றிய உரையை கேட்பதற்கு முன் இவர் சட்டவியல் படித்து வழக்கறிஞராக விருப்பம் கொண்டிருந்தார். இவர் தன் இயற்பியல் இளவல் பட்டத்தைக் கலிபோர்னியா தொழில்நுட்ப நிறுவனத்தில் 2000 இல் பெற்றார்.  இவ்ர் பால்வெளியிடை ஊடகம் பற்றி முனைவர் பட்டம் பெற ஓகியோ அரசு பல்கலைக்கழகத்தில் சேர்ந்தார். இவர் தன் முனைவர் பட்டத்தை 2006 இல் பெற்றார்.

## ஆராய்ச்சியும் பணியும்

இவரது ஆய்வு புடவியின் கட்டமைப்பு உருவாக்கத்தில் கவனம் செலுத்துகிறது. இவர் தொடக்கநிலைப் புடவியின் பாழ்நிலை அலைவுகளில் இருந்து கருந்துளைகளும் பால்வெளிகளும் எப்படி உருவாகின்றன என அறிய, அண்டவியல், நீர்ம இயங்கியல் ஒப்புருவாக்கங்களையும் பகுப்பாய்வுக் கோட்பாட்டையும் பயன்படுத்துகிறார். இவற்றை ஆய, இவர் பால்வெளியிடை ஊடகம், பால்வழி, மீப்பொருண்மைக் கருந்துளைகள் ஆகிய களங்களைப் பயன்படுத்துகிறார்.

ஓகியோ அரசு பல்கலைக்கழகத்தில் முனைவர் பட்டம் முடித்ததும் இவர் அபுள் ஆய்வு மாணவராகவும் கார்னிகி பிரின்சுடன் ஆய்வு மாணவராகவும் இருந்தார்.  இவர் 2008 இல் கார்னிகி அறிவியல் நிறுவனத்தில் சேர்ந்தார். இவர் 2014 இல் ஒளியன் குறைவாக்க நெருக்க்டி குறித்து அற்வித்தார் இந்நெருக்கடி மின்னணுவாக்க நீரக வளிம்ம், பால்வெளியிடை ஊடக நீரகம் ஆகியவற்றுக்கு இடையில் உள்ள ஒளியன் அளவுப் பற்றாக்குறையால் ஏற்படுவதாகும்.

இவர் 2015 இல் உயராய்வு நிறுவனத்தில் வருகைதரு பேராசிரியராக இருந்தார். இப்போது இவர் கார்னிகி வான்காணகங்களின் ஆய்வாளராக உள்ளார்.  இங்கு இவர் அழைப்பின்பேரில் அடிக்கடி உரையாற்றுகிறார்.  இவர் சுலோவான் இலக்க்கவியல் வானளக்கைத் திட்டத்துக்கு தலைமையேற்பார் என அறிவிக்கப்பட்டது.

இவர் "மதிநுட்பர்" என்ற பி. பி. எசு. ஆவணத்தில் தோன்றினார் "Genius".

## மேற்கோள்கள்

## புற இணைப்புகள்

பகுப்பு:அமெரிக்க இயற்பியலாளர்கள்
பகுப்பு:அமெரிக்க வானியற்பியலாளர்கள்
பகுப்பு:அமெரிக்க வானியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் இயற்பியலாளர்கள்
பகுப்பு:பெண் வானியலாளர்கள்
பகுப்பு:அமெரிக்கப் பெண் அறிவியலாளர்கள்